**LECTIO DIVINA – 5 NEDELA CEZ ROK– C**

**ZATIAHNI NA HLBINU!**

**SLOVO NA DNES:** Iz. 6, 1-2. 3-8; Ž 137; 1 Kor. 15, 1-11; Lk 5, 1-11.

**Pomôcky:** Pripravíme obrázky piesku a mora. Na ten s pieskom, dáme papieriky s menami všetkých účastníkov; a na ten s morom papier s nápisom: Zatiahni na hlbinu!

**Vhodná pieseň**

**ÚVEDENIE:**

*Boh je ten, ktorý povoláva a poveruje misiou. Povolaný si uvedomuje, že On je ten, ktorý udržuje a dodáva posily, aby naďalej pokračoval v tejto misii.*

**1. Úvodná modlitba**

Na tvoje meno, pretože Ty to žiadaš,

Spustím siete…,

Budem ohlasovať tvoje Slovo…,

budem sa snažiť odpustiť ako Ty…,

budem milovať až do krajnosti…, ako Ty…,

budem hľadať toho, čo sa vzdialil od Teba...,

budem sa snažiť uzmieriť s Tebou…,

budem verný, ako si Ty...,

dám to najlepšie zo seba, aby ta spoznali a  nasledovali ta...,

urobím zo svojho života chválospev na Teba...,

budem hľadať Božie kráľovstvo a jeho spravodlivosť...,

budem ta nasledovať bez podmienok...,

budem hovoriť o Tebe bez strachu...,

vydám svedectvo lásky tým, ktorí ho nemajú...,

pôjdem, kde ma pošleš, a vykonám o čo ma prosíš...,

**I. LECTIO**

**Čo hovorí text? – Lk 5, 1-11**

budem sa snažiť byt živým odrazom tvojej lásky.

AMÉN

***Povzbudenie:*** *V dvoch predchádzajúcich nedeliach sme videli Ježiša, ako začal svoje účinkovanie v Galiley, kde sa predstavuje svojim rodákom a získava si povesť, keď vyučuje a uzdravuje.* *Teraz už vstupuje na pripravenú pôdu, kde Peter a prví apoštoli odpovedajú na jeho pozvanie. Načúvajme:*

**Čítanie z evanjelia podľa Lukáša** *5, 1 – 11*

Keď raz Ježiš stál pri Genezaretskom jazere, tlačil sa naň zástup, lebo chcel počuť Božie slovo.

Tu zbadal pri brehu dve lode. Rybári z nich vystúpili a prali si siete. Nastúpil na jednu z lodí, ktorá patrila Šimonovi, a poprosil ho, aby trocha odrazil od brehu. Potom si sadol a z loďky učil zástupy.

Keď prestal hovoriť, povedal Šimonovi: „Zatiahni na hlbinu a spustite siete na lov!“

Šimon mu odpovedal: „Učiteľ, celú noc sme sa namáhali, a nič sme nechytili. Ale na tvoje slovo spustím siete.“

Len čo to urobili, chytili také množstvo rýb, až sa im siete trhali. Preto dali znamenie spoločníkom, čo boli na druhej lodi, aby im prišli pomôcť. Oni prišli a obidve loďky naplnili tak, že sa potápali.

Keď to videl Šimon Peter, padol Ježišovi k nohám a povedal: „Pane, odíď odo mňa, lebo som človek hriešny.“ Hrôza sa totiž zmocnila jeho i všetkých, čo boli s ním, nad úlovkom rýb, ktoré chytili. Takisto aj Zebedejových synov Jakuba a Jána, ktorí boli Šimonovými spoločníkmi.

Tu Ježiš povedal Šimonovi: „Neboj sa, odteraz budeš loviť už ľudí.“

A keď pritiahli lode k brehu, opustili všetko a išli za ním.

**Otázky k prečítanému:**

* Aký dojem mám z toho, keď Ježiš nastupuje na Petrovu loďku a povie mu, aby hodil siete do vody? Čo tým chcel naznačiť? Aký zmysel dáva tento úkon? Čo týmto očakáva Pán?
* Čo naznačuje a prejavuje to, keď Simon odpovedá: ¨... *ale na tvoje slovo spustím siete...”?*
* Čo vyjadruje a akú dôležitosť ma Ježišovo pozvanie týmto rybárom, keď im povie*:“… neboj sa, odteraz budeš loviť už ľudí.“?*

**II. MEDITATIO**

**Čo mne/nám hovorí text?**

***Povzbudenie:*** *Keď Ježišovo slovo je počuté ako Slovo Božie je schopné mat nečakané a prekvapujúce účinky. Taktiež môže zmeniť náš život, ak ho prijmeme s vierou a uvažujeme o ňom v našom srdci.*

* V čom a ako prejavujem moju dôveru v Pána? Čo je to, čo identifikuje moju vieru v Neho?
* V akých okolnostiach zazívam rovnaký pocit únavy Simona? Ktoré vecí opotrebúvajú a oslabujú moju vieru? Čo je toho príčinou?
* Na akých veciach musím popracovať ohľadom mojej viere, aby som viac dôveroval a viac čakal od Pána, a tak žil s väčším presvedčením, že to je to, čo Pán odo mňa žiada?
* A teraz v praxi: prežívam môj kresťanský život ako hľadanie Pána, ako snahu žiť to, čo Pán žiada a očakáva odo mňa? Akým spôsobom na to odpovedám Pánovi, *... pretože Ty ma o to žiadaš...vykonám to...?*

**III. ORATIO**

**Ako odpoviem Pánovi motivovaný Jeho Slovom?**

***Povzbudenie:*** *Pán nás povoláva, ako onú prvú skupinku rybárov. Jedine čo od nás žiada je viera v jeho Slovo. Naša úloha a misia môže mat úspech iba vtedy, ak dôverujeme Ježišovi, ak vyhľadávame osobné stretnutie s Ním v modlitbe.*

* Nasleduje čas osobnej modlitby, môžeme sa s ňou podeliť nahlas, vždy sa obracajúc k Bohu skrze chvály, ďakovaním alebo dôvernou prosbou.

 Taktiež sa môže recitovať responzóriový žalm na túto nedeľu (Žalm 137)

**IV. CONTEMPLATIO**

**K čomu konkrétnemu ma vedie text?**

***Povzbudenie:*** *Šimon vydal svedectvo o svojej ochote a vernosti; sv. Vincent obdivuje tie isté vlastnosti u P. Klaudia Dufour, a okrem toho ho žiada, aby neustále vzýval Pána, a tak aby si bol istý, že koná jeho vôľu, a aby konal vždy tak, čo od neho žiada Pán:*

“Listy, ktoré od Vás dostávam, ma vždy povzbudia, keď vidím ochotu, ktorú Vám Boh dáva k otrokom a trestancom, je to tak veľká milosť, že neverím, že existuje ešte väčšia na zemi. To ma núti, aby som vzdával vďaky Bohu ešte s väčším pocitom vďačnosti, keď vidím vernosť vo vašom srdci, ktoré sa prispôsobuje a ohýba podľa Božej vôle. Tak teda, keďže služba týmto nešťastníkom je mimoriadnym povolaním, treba ju pozorné skúmať a prosiť Boha, aby nám dal spoznať, či ste volaný k nej; prosím Vás, aby ste taktiež o to prosili, a ja urobím to isté z mojej strany, nie pretože by som pochyboval o Vás, ale aby sme sa ešte viac presvedčili, že to je to, čo Boh chce”. (III, 444)

* **Máme pred sebou nekonečne more, ktoré vyjadruje krik ľudí, ktorí potrebujú Boha. My sme na brehu s našou loďkou plnou pochybnosti. Pán nám hovorí ¨Zatiahni na hlbinu¨. Som ochotný? Som pripravený vyplaviť sa na toto veľké more?**

**Zaverecná modlitba**

Pane Ježišu,

príď nám na pomoc,

a pomôž nám v Tvojom mene spustiť siete,

a takto, aby si prejavoval tvoju lásku a milosrdenstvo, priťahujúc mnohých na stretnutie s Tebou.

Takto im udeľuješ tvoju milosť a tvoje požehnanie, keď sa staneš zmyslom ich životov.

Pane, dnes nanovo,

udeľ nám milosť konať v tvojom Mene, aby si sa naďalej dotýkal sŕdc, a takto ta mnohí našli a nasledovali. Nech sa takto stávaš pre nich skutočným zmyslom ich životov.

Amen.

**Fuentes: “Tú tienes palabras de vida, Ciclo “C”; obras completas de San Vicente de Paúl.;** [www.lectionautas.com](http://www.lectionautas.com) ; “Sigueme”, Ciclo C. Lectio Divina CELAM

**Lectio anteriores: www.cmperu.com.pe**